Novinky zo Zanzisan ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
S doplnkami výživy sa dnes roztrhlo vrece.
Tabletky na lepšie sústredenie, rýchle chudnutie či dokonca na "detox". Ale potrebujeme ich naozaj? Reklamy nás bombardujú sľubmi o rýchlych riešeniach, no realita je často iná. Niektoré doplnky majú skutočne svoj význam a dokážu pomôcť doplniť dôležité živiny, zatiaľ čo iné sú len zbytočným výdavkom bez reálneho efektu.
Vieš, že...?
Viac ako 50 % populácie trpí nedostatkom vitamínu D
Tento "slnečný vitamín" ovplyvňuje zdravie kostí, imunitu aj náladu. V zimných mesiacoch ho máme málo a suplementácia je na mieste.
Nedostatok horčíka zvyšuje stres aj riziko srdcovo-cievnych ochorení
Výskum hovorí, že ak cítiš vyčerpanie, únavu a mávaš svalové kŕče, možno ti chýba práve tento minerál.
Omega-3-mastné kyseliny sú kľúčové pre zdravie srdca aj mozgu
Podľa odbornej verejnosti znižujú riziko infarktu, podporujú pamäť a pomáhajú pri zápaloch. Žiaľ, mnohí ich neprijímajú v dostatočnom množstve.
Dnes sa spolu pozrieme na doplnky, ktoré majú skutočný prínos pre tvoje zdravie a oplatí sa im venovať pozornosť. M áme pre teba
3 doplnky výživy, ktoré potrebuješ v každom veku.
Tip 1
Horčík je nevyhnutný minerál, ktorý zohráva kľúčovú úlohu vo viac ako 300 metabolických procesoch v tele. Pomáha pri strese, únave, svalových kŕčoch a podporuje zdravie srdca. Znižuje krvný tlak, podporuje kvalitu spánku a pomáha pri tvorbe energie. Takisto sa podieľa na prevencii osteoporózy a prispieva k správnej činnosti nervového systému.
Ako ho doplniť?
Najlepšie sa vstrebáva vo forme tzv. chelátu, ktorý je šetrný k tráviacemu traktu. Vhodné sú tiež kombinácie s B6 alebo kyselinou orotovou. Vždy voľ radšej liečivý prípravok oproti doplnku stravy. V strave sú skvelým zdrojom horčíka oriešky (mandle, kešu), šošovica, strukoviny, listová zelenina, banány, minerálky, celozrnné potraviny.
Tip 2
Vitamín D je nevyhnutný pre zdravie kostí, svalov a imunitného systému. Pomáha regulovať vstrebávanie vápnika, čím predchádza osteoporóze a zlomeninám. Okrem toho podporuje funkcie mozgu, zlepšuje náladu a zohráva dôležitú úlohu pri prevencii autoimunitných ochorení. V zime máme prirodzene menej slnečného žiarenia, čo môže viesť k jeho deficitu, preto je doplnenie nevyhnutné. Dlhodobý nedostatok vitamínu D môže viesť k únave, svalovej slabosti, rednutiu kostí a zvýšenému riziku infekcií.
Ako ho doplniť?
Najlepším zdrojom je slnko – stačí 15-20 minút denne. Ak je ho málo, siahni po olejových kapsuliach (i de o vitamín rozpustný v tuku) alebo vitamíne D3 s K2, ktorý zlepšuje jeho vstrebávanie a využitie v organizme. Denná dávka vitamínu D sa pohybuje okolo 2000 IU, no v zimných mesiacoch, u športovcov a pri jeho deficite neublíži ani dávka 4000-5000 IU (po konzultácii s lekárom).
Tip 3
Omega-3-mastné kyseliny sú esenciálne tuky, ktoré telo nevie samo vyrobiť, a preto ich musíme prijímať stravou. Zohrávajú dôležitú úlohu v zdraví srdca, mozgu a zraku. Pomáhajú regulovať hladinu cholesterolu, znižujú krvný tlak a majú silné protizápalové účinky, čím prispievajú k prevencii chronických ochorení, ako sú srdcovo-cievne choroby či Alzheimerova choroba. Ich význam je obzvlášť dôležitý počas tehotenstva a dojčenia, pretože podporujú správny vývoj mozgu a zraku dieťaťa.
Ako ho doplniť?
Konzumácia rýb (losos, sardinky, makrela), ľanové a chia semienka, vlašské orechy. Ak doplnky, vyberaj tie s vysokým obsahom EPA a DHA, ktoré majú najväčší biologický efekt.
Doplnky, ktoré nepotrebuješ ❌
🔸 Spaľovače tukov - Chudnutie funguje cez kalorický deficit, žiadne zázračné tabletky neexistujú. 🔸 Detoxikačné prípravky - Telo má pečeň a obličky na prirodzenú detoxikáciu, nie doplnky. 🔸 Kolagén - Často nefunguje tak, ako sľubuje reklama. Zameraj sa na pestrú stravu a vitamín C.
Doplnky výživy na mieru – vegáni, tehotné ženy a športovci pozor!
Niektoré skupiny ľudí majú špecifické výživové nároky, ktoré je ťažké pokryť bežnou stravou. Pozornosť by mali zvýšiť tehotné ženy a ženy v menopauze, vegáni a vegetariáni, či športovci. Viac informácii nájdeš v našom článku.
Víkend v zdravom životnom štýle
Precvič si doma za 10 min celé telo
Nestíhaš? Aj takéto cviky môžeš zaradiť do svojej tréningovej rutiny, ak chceš zapojiť dve partie naraz! 💪🏼 Každý cvik opakuj 12-15 x po 3-5 sérii a máš hotovo. ✅
IDEM NA TO
Zdravý obed do 30 minút
Miluješ vyprážaný syr, ale snažíš sa nejesť vyprážané jedlá? Tak potom tento recept na “vyprážaný syr” musíš skúsiť! 🤤😊
PREJSŤ NA RECEPT
TIP pre mlsné jazýčky
Ak miluješ sladké, tento lahodný tvarohový dezert s malinami musíš skúsiť. Je plný bielkovín a jeho príprava trvá menej než 10 minút. ✅🥰🤤
PREJSŤ NA RECEPT
Čo si tento víkend prečítať?
Po dvoch úspešných bestselleroch zo všeobecnej výživy (Medicína výživy 1 a 2) sa MUDr. Boris Bajer, PhD. rozhodol upriamiť pozornosť na tému, ktorej sa vo výžive a životospráve venuje žalostne málo pozornosti, a to aj napriek tomu, že je rok čo rok stále aktuálnejším problémom. Rady či stravovacie plány v knihe Protokol prirodzenej plodnosti sú zamerané na dosiahnutie plodnosti. Sú unikátne a rozhodne nie sú vždy zhodné s odporúčaniami všeobecnej zdravej výživy a životosprávy.
Máš na čítanie len pár minút? Martina Punová, 45-ročná mamina a pracujúca žena, sa rozhodla radikálne zmeniť svoj životný štýl s Fitlaviou. Po rokoch neúspešných pokusov, vyčerpania a problémov so sebavedomím si povedala, že dá šancu „Nakopávačke“ a rozhodne to neľutuje. Prečítaj si jej inšpirujúcu cestu, ktorá ti ukáže, že vytrvalosť a podpora dokážu zázraky. V iac sa dozvieš v článku Premeny s Fitlaviou: „Cítila som sa fakt hrozne. Dala som Fitlavii šancu a rozhodne neľutujem ani cent!”
Čo si pozrieť alebo vypočuť?
Uvoľnené a zdravé vzťahy – čo to pre teba znamená? Mal by to byť priestor, kde sa cítiš prirodzene a slobodne, kde môžeš byť sám/sama sebou a nemusíš sa na nikoho hrať.🎭 S kým ti to ladí? S kým nachádzaš tú pravú energiu a podporu? Mrkni na video s koučom Pavlom Moricom a dozvieš sa viac.
POZRIEŤ SI VIDEO
Kam tento víkend vyraziť za zdravým životným štýlom?
Fašiangový beh v Michalovciach 1.3.2025 Miluješ beh? Nevieš sa už dočkať? Tak odštartuj sezónu fašiangovým behom v Michalovciach. Čaká ťa skvelý program, ale tiež ceny a trofeje pre najrýchlejších (aj pre deti). Miesta sú obmedzené, tak sa poponáhľaj!
POZRIEŤ UDALOSŤ
Čo je nové vo Fitlavia?
Na našom blogu tiež pribudol nový článok Premeny s Fitlaviou: „Cítim sa oveľa lepšie a môj nový denný rytmus mi vyhovuje viac, ako ten starý.”
22.2.2025 sa Fitlavia premovala na Zanzisan🌴
Máme pre teba veľkú novinku, o ktorej si pravdepodobne už počul/a! Naša obľúbená platforma Fitlavia sa premenovala – od 22. februára ju môžeš poznať pod novým menom Zanzisan. Čo to znamená? Viac radosti, viac exotiky a ešte lepší zážitok na tvojej ceste za zdravším a šťastnejším ja. Slovo Zanzisan je odvodené od slova "Zanzibar" (exotický ostrov v Indickom oceáne, ktorý evokuje dovolenku, sny a radosť) a "sanus" (zdravý po latinsky). Zanzisan = tvoj exotický ostrov plný zdravia.
Zapoj sa do Jarnej nakopávačky!
Pripravená/ý načerpať novú energiu a zažiariť? Predstav si, aké to je každé ráno vstávať a cítiť ľahkosť, silu a množstvo energie. Teraz je ten správny čas rozhýbať sa a dopriať si pohyb, ktorý ti prinesie nielen skvelé výsledky, ale aj radosť! 🌸✨ Prichádza Jarná nakopávačka 2025 – 4-týždňová výzva s Luciou a Milanom, ktorí ťa prevedú cestou plnou pohybu a vitality. Čakajú ťa dynamické tréningy, odborné tipy a podpora skvelej komunity, vďaka ktorej sa budeš cítiť motivovane a odhodlane dosiahnuť svoje ciele. Začíname 17.3.2025!
Ako sa ti páčil tento newsletter?
Vyplň kratučký 2-minútový dotazník a získaj ZDARMA pracovný list 7-dňová kroková výzva. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoj Zanzisan (bývalá Fitlavia) :)
Tento e-mail bol odoslaný na adresu xxx@ureader.com. Odosielateľom je Zanzisan (bývalá Fitlavia), redakcia@zanzisan.sk.
Tento email ti prišiel preto, lebo si naskočil/a na našu vlnu radostnej premeny, miluješ zdravý životný štýl, chceš sa hýbať a zdravo jesť. Z odberu sa môžeš kedykoľvek odhlásiť.